
Îndreptăţiţi întru sfinţenie 


Mulţi dintre poeţii tineri ai Bucovinei interbelice 
aveau să fie interzişi în anii următori, ducând pe suflete 
povara anonimatului şi a însingurării. Ei, care debutaseră 
în mod strălucit şi concretizau speranţe, au fost rupti de 
viitor şi îmbrânciţi într-o mediocritate socială şi mai greu 
de dus pe suflet. Erau „aristocrații simţirii”, cum formula 
E. Ar. Zaharia, cu libertatea confiscată şi cu statut de 
paria, după ce unii dintre ei făcuseră închisoare politică 
sau doar trăiseră coşmarul deselor vizite de noapte ale 
securiştilor bolşevici. 


Au supravieţuit bieţii oropsiti pe nedrept, dar cu 
poemele ucise în ei; doar frânturi lirice, abandonate în 
publicaţii ţinute sub cheie şi lacăte, dacă s-a întâmplat să 
supravieţuiască, în doar câteva exemplare, arderii cărților 
românilor, monstruozitate pusă la cale de Academia 
Română şi soldată cu încarcerarea lui Ion I. Nistor, care 
fusese singurul care se împotrivise genocidului împotriva 
memoriei. 


În urma poeţilor foarte tineri ai Bucovinei au 
rămas mult prea puţine poeme, pentru a da consistenţă 
câte unei cărți de autor, dar cum toţi sunt importanţi prin 
ceea ce ar fi putut deveni, găsesc oportună realizarea unei 
antologii restrânse, care să le facă într-un fel dreptate. 
Pentru că li se cuvine mai mult decât recunoştinţă, şi ei 
fiind îndreptätiti întru sfinţenie (|. D.). 


gruia bodnärescu 


intoarcere târzie 


Miărturisitorii: Gruia Bodnärescu 


Poetul pe care îl „doare atâta amar de aşteptare” 
(superbă metaforă pentru „lutul“ iconarist), Gruia Bodnă- 
rescu, se afla, în 1944, la Sânnicolaul Mare, str. Regele 
Ferdinand 16, hotărât să ia „flinta hotare nedrepte“ sä 
şteargă („Pe drum aspru, dar trist, / trebuie să sânger pe 
urme de Crist, / mâine, poimâine, când merg / hotare 
nedrepte sä şterg!”). Poemul lui, aspru aidoma unui stâlp 
de casă ţărănească cioplit din bardă, poate fi considerat şi 
„cântecul de lebădă“ al unei întregi generaţii („Voi 
sângera, dar n-oi muri — o ştiu prea bine — / căci cel ce 
luptă nu se teme de nime... / Pornit mâine, poimâine, pe 
drumul cel mare, / dincolo de casa noastră muta-voi 
hotare”). 


Îl întâlnisem undeva, prin paginile vechi ale „Re- 
vistei Bucovinei”. Era doar un poem iconarist. Un cântec 
de alean şi pribegie. Nu ştiam în ce vâltoare a timpului s- 
o fi pierdut. Dacă s-a pierdut. Poeţii se pot pierde, dar 
cântecele lor, niciodată. Dacă s-ar pierde şi cântecele, nu 
am mai avea nimic. 


Am mutat poemul acelea în timpul meu, cali- 
grafiindu-l cu drag în „Mărturisitorii. O istorie a scrisului 

bucovinean”. Nici nu-mi mai aduc aminte de anii în care 
am scris cartea aceea, în care am depozitat, cântec cu 
cântec, cioburile spiritualității bucovinene, încercând să 
le asamblez, reconstituind vasul. Întotdeauna şi dintot- 
deauna, Dumnezeu ia forma vasului. Dacă un neam îşi 
rătăceşte vasul, rămâne fără Dumnezeu. 


Peste ani, aveam să aflu că poetul iconar Gruia 
Bodnărescu trăieşte, la Rădăuţi. Vestea bună mi-a adus-o 
Constantin Hrehor. Eu îl credeam spulberat, odată cu 
cărțile lui nescrise, de năprasnicul uragan al ultimului 
măcel planetar. 


Ulterior, şi prozatoarea Mălina Aniţoaei mi-a 
vorbit despre contemporanul meu, Gruia Bodnărescu, dar 
n-am izbutit să-l întâlnesc. De vreun deceniu, de când 
Rădăuţi nu mai au primar, eu nu mai calc prin oraşul 
acela tulburător de frumos şi căruia i-am adunat, cândva, 
între două coperţi, vechile mărturisiri. 


Şi mai târziu, Constantin Hrehor mi-a adus cartea 
ultimului poet iconar, Gruia Bodnărescu: „Ziua tuturor 
întâlnirilor”. Carte în care Constantin Hrehor a depus şi 
din generozitatea lui de scriitor înnăscut şi responsabil, 
dar şi din generozitatea lui de confesor. Am citit-o în 
aceeaşi zi. Am călătorit în timp cu „umbra-n veci rătăci- 
toare” a destinelor lirice, descifrându-i „urmele-i din 
manuscrise”, „cântul lin, pe aripă de vânt uşor”. 


Pluteau prin poemele domnului Gruia Bodnărescu 
nostalgii iremediabile de „Bucovină, cântec lin”, dar şi de 
existentialism carpatic dramatic, din care doar poeţii îşi 


mai pot salva sufletul: „Am trimis toţi amägitii mei ani, 
să-şi cânte în van plânsul”. 


Când l-am întâlnit, prima dată, în „Revista Buco- 
vinei” (nr. 1-2/1945, pp. 21-22), ştiam doar faptul că 
poetul pe care îl „doare atâta amar de aşteptare” (superbă 
metaforă pentru „lutul“ iconarist), Gruia Bodnărescu, se 
afla, în 1944, la Sânnicolaul Mare, str. Regele Ferdinand 
16, hotărât să ia „flinta hotare nedrepte“ să şteargă („Pe 
drum aspru, dar trist, / trebuie să sânger pe urme de Crist, 
/ mâine, poimâine, când merg / hotare nedrepte să 
şterg!”). Poemul lui, aspru aidoma unui stâlp de casă 
țărănească cioplit din bardă, poate fi considerat şi „cânte- 
cul de lebădă“ al unei întregi generaţii („Voi sângera, dar 
n-oi muri — o ştiu prea bine — / căci cel ce luptă nu se 
teme de nime... / Pornit mâine, poimâine, pe drumul cel 
mare, / dincolo de casa noastră muta-voi hotare”). 


Şi mi-l închipuiam înfăşurat în cenuşile însânge- 
rate ale războiului, scriind, cu creionul, pe un petec de 
hârtie, căruia îi era reazăm patul puşti, un istovit „Rămas 
bun”. Îi vedeam doar sufletul, silueta lumească a poetului 
rädäutean, longilină şi delicată, contrastând teribil cu 
tragismul din sufletul lui. 


Născut, la Suceviţa, în 7 aprilie 1924, ultimul poet 
iconar, Gruia Bodnărescu, renaşte din propria-i cenuşă 
prin cartea de poezie şi proză „Drum şi umbră” (Suceava, 
2015), în care adună texte publicate, pe când „s-au (fost) 
tulburat vremile, năpădind ceaţă / peste tot ce în noi se 


349.9, 


numeşte viaţă”, în „Bucovina literară”, „Bucovina”, 
Revista Bucovinei” şi în „Lupta poporului”, ediţiile din 
vremurile când discipolul lui George Voevidca şi al lui 
George Drumur, deşi foarte tânăr, era „obosit / de 
aşteptările cu întâlnirile ce n-au fost” şi rătăcea printr-o 
„ceaţă spumoasă la gust amăruie”, privindu-şi sufletul cu 
uimire: „Iristetea ca drojdia creştea mereu, / lut 
destrămat de ploaie e sufletul meu”. 


Acest „lut destrămat de ploaie” înseamnă o 
asumare conştientă a statutul de poet iconar, jertfit astra- 
lului, prin credință, vieţii, prin dragoste, şi memoriei 
străbunilor, prin lut, după cum stabilea Mircea Streinul, 
într-un program de creaţie în care prima această triplă 
asumare de jertfă, prin care „păşim aspru, dibuind cărări 
de ceaţă, / întrebând aştrii de-a lumii altă viaţă. / Albe, 
sure, negre, zările-s departe, / N-avem drumuri, n-avem 
viaţă, n-avem moarte”. 


Poezia lui Gruia Bodnärescu, îmbrâncită de 
comunism „în nostalgia căutărilor din vremi” şi regăsită 
abia după 1989, dincolo de faptul că operează cu o 
simbolistică din ce în cei mai neînteleasä în Bucovina 
vremilor noastre, înseamnă sinceritatea „cu cântecul 
ochilor pe zbor de hulubi albi”, deci o dimensiune 
cosmică a semnificatiilor şi a sinceritätii, a destăinuirii pe 
care, îndeobşte, o numim poezie. 


Gruia Bodnărescu, poetul „cu doine triste ca ale 
mele /drumuiri /pierdute-n gol / stol” şi zămislind, 
trudnic, cu „urmele-i din manuscrise”, cărţi, dăinuiri ale 
desferecării, precum „Ziua tuturor întâlnirilor” (2012) şi 


„Drum şi urmă” (2015), există şi va dura acolo unde 
„fruntile plopilor se clatină în murmure stinse, / înfipte în 
cer ca nişte steaguri”; acolo unde „colindul paşilor de 
înger s-au scurs / în boabe de blândă uitare”, cu nedreaptă 
sortire românească „pe cruce, în cuie, în vaicăr făptura de 
moarte / fiind pângărite mişelnic de-a pururi” („cu inima 
albă / şi sufletul alb”). 


Cu „un destin dramatic” (Mălina Aniţoaei), Gruia 
Bodnărescu „şi-a dus crucea cu demnitate” (loan Ticalo) 
şi înţelepciune, încercând să fie, mereu şi mereu, 
„împăciuitor cu destinul” (Mihai Sultana Vicol), un 
destin marcat de „prea multi ani de ezitări. De tăcere. De 
nescrise” (Constantin Hrehor), dar biruit, târziu, prin cărți 
de el însuşi recuperate şi care îl definesc şi legitimează 
pe Gruia Bodnărescu nu „numai ca scriitor, ci şi ca om cu 
caracter înalt, ca un învingător a cărui viaţă are chipul 
unei columne” (Constantin Hrehor). 


Poet înnăscut chiar şi în prozele sale, în care 
lumina se redefineşte prin ciudate renaşteri: „luna, cu 
paşi normali, fugea printre norii fulguiti cu cenuşă, 
căutând parcă adăpost” (Parcul amintirilor); „hei, cum 
dansau prin lume fulgii, de-ti venea să plângi de 
bucurie!” (Fulgi mari); „cu ochii glonţ prin vreme” (În 
aşteptare); „încă o stea se prăpădea în vremea iernii” 
(Parc trist); „dimineaţa, ca o tânără mireasă în haine de 
bucurie şi hulubi de cântec în priviri” (Dimineaţă de 
cântec) etc., Gruia Bodnărescu are măreţia orologiului, 
care, singur şi însingurat, „îşi duce paşii de soldat bătrân 
în evuri cu clipele adunate în secole, în căutarea 
nepătrunsului, cu vieți fără sfârşit, fără toamne” 


(Plecarea cu toamna), în cele din urmă „împlinită în albe 
poeme”. 


Salutându-i biruintele, care nu sunt doar ale 
domniei sale, ci şi ale deplinului iconarism bucovinean, 
eu descifrez în opera lui Gruia Bodnärescu nu doar un 
splendid „amurg de ani vechi”, ci şi o durabilă „zare de 
an nou”, pe care, dintotdeauna, numai înnăscuţii izbutesc 
să o şi vadă (|. D.). 


Rämas bun 


Pentru Doina 


S-au tulburat vremile, năpădind ceață 
peste tot ce în noi se numeşte viaţă. 
În mine simt azi 

că viaţa mi-e-n creştet de-amiazi 

şi că răsăritul vieţii nu l-am pipăit, 

ci doar spre-un apus am de pornit... 


Mâine, poimâine, merg 
să iau flinta hotare nedrepte să şterg... 


Mă doare atâta amar de aşteptare! 

Cu sânge, din temelie, o să clădesc hotare, 

voi pleca la luptă de răzbunare încins 

hotare clădind pe aspre drumuri spre soarele aprins. 
Voi sângera, dar n-oi muri — o ştiu prea bine — 
căci cel ce luptă nu se teme de nime... 

Pornit mâine, poimâine, pe drumul cel mare, 
dincolo de casa noastră muta-voi hotare. 

Voi trece pe-acasă, pe glodosul drum, 
s-adulmec copilăria prin fum, 

să plâng o clipă lângă-un morman de scrum!... 


Rămas bun, copilărie trecută, 

ŞI voi, idealuri cu vreme pierdută; 
rămas bun, visuri neîmplinite, 
năzuinţi astăzi zdrobite!... 


Rămas bun, mamă, tată şi fraţilor mei, 
rămas bun, plopilor gingaşi si-naltilor tei! 
Rămas bun, lume banală, 

chinuită în hăul cu smoală! 

Rămas bun, copilă mică şi albă 

ce-ţi strângi iubirea în salbă, 

şi să m-astepti, căci voi veni odată 

când ţara va fi de alt soare scăldată!... 


Vor creşte vieţile din apă, cer şi moină... 
Numai fata albă mă va aştepta cu cânt de doină, 
cu aceiaşi ochi verzi-căprui 

ca ai nimänui!… 


Rămas bun!… Pe drum aspru, dar trist, 
trebuie să sânger pe urme de Crist, 
mâine, poimâine, când merg 

hotare nedrepte să şterg!...”. 


August 1944 


(Revista Bucovinei, 
nr. 1-2/1945, pp. 21-22) 

Intoarcere târzie 


Gonesc anii ca ispitele pe drumul cu ciulini 
Şi ne trezim cu fruntile albe de ninsoare 
Cerşind cu mâini rănite din aceleaşi ogoare 
Şi din acelaşi cer o viaţă tristă cu bizare vini. 


Şerpii urii ne muşcă... Cresc răzbunării palate. 
În tină ne-mbie năravuri fără popas. 

Spre iad urlă păcatele lugubru-n aspru impas 
Călcând fätis peste paharul credinţei curate. 


Diabolic ne târâm, omide răzuind azururi. 
Credinţă, dragoste, zei, având aceiaşi soarte: 
Pe cruce, în cuie, în vaicăr de moarte 

Fiind pângărite mişelnic de-a pururi... 


Târziu, în domuri întorşi, flămânzi de albă iubire 
Spre ceruri sui-vom în plâns rugă de convertire. 


(Revista Bucovinei, 
nr. 4/1944, p. 173) 


12 


ion cârdei 


jarul lunii pline 

Mărturisitorii: lon Cârdei 


Urmaş al unor bejenari ardeleni, stabiliţi în 
Bucovina, la Frätäutii Noi, lon Cârdei a văzut lumina 
zilei dincolo de graniţa imperiului, în Regat, la Smârdan- 
Dorohoi, în 12 noiembrie 1906. A făcut liceul la 
Dorohoi, apoi a studiat la Academiile de Arte Frumoase 
din laşi (1925-1927) şi Bucureşti (1927-1930). A fost 
profesor de desen la Liceul „Ştefan cel Mare“ din 
Suceava, între anii 1930-1936, câştigând, în 1933, şi 
concursul pentru realizarea bustului lui Ciprian 
Porumbescu, amplasat, în vara aceluiaşi an, în parcul 
central al oraşului, cu mare pompă, în prezenţa lui lancu 
Nistor şi a tuturor fruntaşilor bucovineni. Ion Cârdei a 
fost, apoi, profesor de desen la Cernăuţi, iar din 1937, 
până în 1962, lector universitar la Institutul Pedagogic 
Bucureşti. A murit la Bucureşti, în 10 ianuarie 1970. 


Poezia lui Ion Cârdei este pe atât de picturală, pe 
cât de poetică i-a fost opera plastică (desenele sale au 
rămas la Suceava, iar bustul lui Mihai Eminescu, 
amplasat în vecinătatea bisericii „Sf. Nicolae“, îl are ca 
autor). Ca şi opera plastică, poezia aceasta transpune, 
învăluie într-o stare şi te urcă „pe mâini divine“ spre 
„corabie de nouri“, spre vecinătatea lunii („măr de aur“), 
acolo unde e linişte de câmp abia secerat. 

Extaz 


Când crestele pe umeri duc jarul lunii pline 
Iar pânzele de neguri se-ntind din vale-n vale, 
Mă rup din lutul zilei şi urc pe mâini divine — 
Un fulg de păpădie pe căile astrale. 


(Revista Bucovinei, 
nr. 5/1943, p. 227) 

Clăi de fân 


Făt-frumos cu ceata de voinici 
Poposit-a, undeva, pe-aici; 
Le-a văzut izvorul feţele, 
Cuşmele-mpânzesc fânețele... 


Caii pasc în voie pe cosire. 
Pitpalacu-ncearcă-a da de ştire, 
Cocotat pe cusma lui Rădoi, 

Că, în vale, car cu patru boi 

S-a oprit la cuşma lui Gerilă 

Şi, cu furca, Statu-Barbă-Cot 
Vrea s-o urce-n car cu fân cu tot... 


(Revista Bucovinei, 
nr. 7/1943, p. 326) 

Clăi de grâu 


Dorm pe mirişti tuşinate 
Ca o tigvă de recrut 
Snopii — mâini încrucişate 
Peste-o inimă de lut. 


(Revista Bucovinei, 
nr. 8/1943, p. 377) 

Octombrie 


Peste dealurile sterpe cerne cerul foi de laur... 
Funigei — beteală albă — pasul ţi-l opresc în glumă. 
Din corabie de nouri, râde luna — măr de aur — 

Şi pe toate-aşterne noaptea nuptialul voal de brumă. 


(Revista Bucovinei, 
nr. 9/1943, p. 412) 

Fragment 


În albe convoiuri trec nouri nomazi, 
Se scutură neaua din vârfuri de brazi. 
Prin desele cetini furtuna dă raite, 
Auzul mi-l muşcă ale vântului haite; 


Din negrele hăuri la crestele sure 

Un murmur încinge întreaga pădure. 

În scorburi-nnegrite, pe margini de prund 
Ca-n scoica de mare auzul mi-afund 


Şi-n basme cutreier cu-al codrilor crai 
Să prind înţelesul bătrânului grai... 


(Revista Bucovinei, 
nr. 1-2/1945, p. 38) 

Pe munte 


În ţara unde munţii par albe catedrale — 

Idei urcate-n slavă de-o minte visătoare — 

Îmi port alene aleanul pe plaiuri voievodale, 
Prin pulberea de stele din neaua-ntinsă-n soare. 


Când sănii de lumină s-alung-peste troiene, 
Iar vremea stă mirată şi zborul îşi suspendă, 
Mă rup uşor din lumea cu zvonuri pământene 
Şi fulg păşesc alături prin linişti de legendă... 


(Revista Bucovinei, 
nr. 2/1943, p. 66) 

Punte 


Vin învolburate valuri de la munte 
Vuietul să-şi salte — fluturi — pe sub punte... 


Din adânc de veacuri rup în stâncă vad 
Şi din arc de piatră se reped săgeata, 
Peste mal aleanul să-şi mai verse-o dată, 
Dar de plumb li-i dorul; tot în gârlă cad. 


Fremătând de ură iureş nou încing, 
Trec învrăjmăşite val-vârtej, vâltoare... 
Tändäri de oglindă se aprind în soare, 
Horbote de spumă pietrele preling. 


În răstimpuri frunze saltă din adânc 
Aurul pădurii irosit de ramuri 

Şi se duc pe unde — oaste fără flamuri 
Chiuind în maluri prinse la oblânc... 


Şi se duc... Sau poate numai ochii mint: 
Că pornind cu maluri, cu răchiţi şi punte, 
Cale ca-n poveste, înapoi, spre munte, 
Deşirăm în urma drumul de argint... 


Zboară, punte, zboară liberă de frâne, 
Puntea mea de visuri între ieri şi mâine... 


(Revista Bucovinei, 
nr. 1/1943, p. 17) 

Alai de ciori 


Nesfârşită punte vie 
Leagă zările de plumb 
Deşirând melancolie 
Peste lanuri de porumb. 


Cu pumnale lungi de larmă 
Răsucite în urechi 

Tâmpla liniştii o darmă 

Pe ruini de zvonuri vechi 


Şi prin ziua zgribulită 
Pare-alaiul maladiv, 
Calea robilor zărită 
Într-o poză-n negativ. 


(Revista Bucovinei, 
nr. 11/1943, p. 559) 

Alai medieval 


Peste daliile blonde alb imaculat de nea... 

Pajii poartă-n frunte calul fără nimenea în şea; 
Plânge-arama din cupole, ochi albaştri la vitralii... 
Lin alunecă alaiul pe aleile cu dalii. 


(Revista Bucovinei, 
nr. 12/1943, p. 602) 

george pătrăuceanu 


înger căzut 


A 

Mărturisitorii: George Päträuceanu 


În poezia lui George Päträuceanu, el însuşi un 
„înger căzut“ sub senilele nimicitoare ale istoriei, 
„Îngerul uitase de moarte şi minciuni / Şi-şi luneca prin 
vis divinele sandale / Din umeri cădeau grele aripile 
fatale / Si-l fascinau de moarte lumeştile minuni”, 
ademenirea în omenesc, deci relationarea prin dragoste, 
ținând de acele „bucurii ucise şi îngropate-n timp”, de 
relationarea cu miticul, condiţii iconariste ale poeziei, 
menite „să lumineze calea spre marele repaos”, într-o 
firească relationare si cu cosmicitatea. Prin aceste 
relationäri, de fapt dimensionări ale lirismului, poetul 
este „un clopot” care „prelungeşte spiralele sonore” sau 
poate că este doar „sângele” care „zvâcneşte invers spre 
rădăcini”, „pân-ce ne surpă moartea sub cruci de 
cimitire”. 


Ca şi enigmaticul S. Anton, George Pătrăuceanu 
pare să fi existat doar în paginile revistelor bucovinene 
(datorită lui Constantin Loghin ştim că, în 1944, George 
Pătrăuceanu se refugiase la Alba Iulia, str. Reg. 
Ferdinand 11) şi ale „Universului Literar”, departe de 
memoria obştească şi de stupidele ierarhizäri de 
spiritualitate. În primele decenii ale comunismului, 
bărbaţii din neamul Päträuceanu pot fi regäsiti printre cei 

care continuă rezistența armată în munţii Bucovinei, dar 
nu şi George Pătrăuceanu, pe care nici în rândurile 
deţinuţilor politici nu-l aflăm. Probabil că poetul a izbutit 
să fugă peste graniţă pentru a se stinge în uitare. 


George Päträuceanu a fost poet, dar peste 
cuvintele lui deja au ruginit gratiile românismului 
nivelator, cel al unor contemporaneitäti care nu lasă urme 
în istorie. 

Cântec pentru mâinile iubitei 


Hulubii albi, buimaci de-arome vegetale, 
Care-au zburat prin nesfârşitele arcade de mălini 
N-aveau în tăişul lor albul ireal de crini 

Ce-l întind delirant primăverii mâinile tale. 


Sângele vioriu cu subtieri în vis 

Ritmează sub paloare în jocuri somnolente 
Şi arcurile lungi cu lunecuşuri lente 
Zvonesc poveşti suave dintr-un trecut închis. 


Mâini albe ca nişte efemere jocuri de vedenii 
Ca-ntr-un hamac închideţi fruntea-mi ostenită 
— Corabie albă de peste mări venită — 

S-aducă pentru voi albastre mirodenii. 


(Universul Literar, 
Nr. 20, 20 iulie 1944, p. 3) 

lubirile trecute 


Tubirile trecute ca stelele pe iazuri 

Ne ard mocnit în suflet tăcute mirodenii, 
Zadarnic alungăm trecutele vedenii, 
Sărutul lor de gheaţă ne doare pe obrazuri. 


Tubirile trecute ca ceața peste munţi 

Ne scriu în fiecare neşterse monograme, 

Trec anii — fluturări albastre de năframe — 
Zadarnic le mai ştergem amprentele pe frunti! 


Ca nişte păsări albe vâslind în nestire 

Peste tăceri de ape, aproape de catarguri, 

Ne urmăreşte dorul şi patimile-n larguri 
Pân-ce ne surpă moartea sub cruci de cimitire. 


(Revista Bucovinei, 
nr. 9/1942, p. 364). 

O umbră rămâne pe culmi mai departe 


Nu creşte nici un semn din biblicul Emaos 
Să lumineze calea spre marele repaos, 

Pe drumul vieţii fumuriu şi lung 

Trei umbre rătăcesc, fugite de Sodoma. 
Iuda, lisus şi Toma, 

Fruntile-ncet spre stele ajung. 


Prin munţi s-aude plânsul monahilor prin schituri 
Ce-aşteaptă dezlegare de necuprinse mituri. 

Jos, cântecele lumii — vräjite violine — 
Ademenesc lumina şi tainele divine. 

Maria din Magdala cu braţe de zăpadă 

Opreşte călătorii cu legănări lascive. 


Iuda uimit priveşte iar pământul. 
In ştreangul liberat se balansează vântul. 


lisus stingher, cu chipul ca de var, 
Ascunde urma cuielor din palme 


Ce-au sângerat Golgota în zadar. 


Pământul îşi strigă din neguri stăpânii, 
Pe culmi s-au uscat şi paşii, şi spini! 

O umbră porneşte pe culmi mai departe 
Cu bratele-ntinse profetic spre lume: 
Toma — balanţă albă între viaţă şi moarte. 


(Revista Bucovinei, 
nr. 9/1943, p. 415) 

Inger căzut 


Îngerul uitase de moarte şi minciuni 
Şi-şi luneca prin vis divinele sandale 
Din umeri cădeau grele aripile fatale 
ŞI-I fascinau de moarte lumestile minuni. 


Când fruntile cădeau umbrite spre pocale 
Şi deschidea vioara în suflete genuni, 
Simţeam ce sterpe sunt lumestile cununi 
Şi sângele lui Cain cum urcă în spirale. 


Dar îngerul uimit, din zboru-i sideral 
Vedea în fund morganele luminii 
Şi iezerele lumii ce-l oglindeau pe rând. 


Şi cobori în taină, tremurând, 
De zborul îi părea un sunet de cristal, 


Dar jos, în aşteptare, se înălţară spini. 


(Revista Bucovinei, 
nr. 5/1944, p. 194) 

Primăvară 


Trâmbele de floare ce urcă-n anotimp 

— Libaţii uriaşe enigmelor cereşti — 

Sunt bucurii ucise şi îngropate-n timp 

Ale fantomelor ce noaptea ne plâng pe la fereşti. 


Iar iezerele-nalte deschide clar în spaţii 
— Extatice oglinzi pământului în floare — 
Înaltä către ceruri domoale exalatii 

Din somnul subacvatic al algelor amare. 


Un clopot prelungeşte spiralele sonore 
Până spre codrii mari ce stau ca nişte harpe 
Şi sunetul pătrunde în seve ca un şarpe 
Vestind celor din fund albastre aurore. 


E un chiot larg pe-a cerului arcadă 

Şi sângele svâcneşte invers spre rădăcini, 
Iar Sfântul Duh, lucios ca de zăpadă, 

Îşi poartă trena albă prin marile grădini. 


(Revista Bucovinei, 
nr. 8/1944, p. 269) 

Moment 


Însemnări din Sanatoriu 


Bolnavele curbate, cu degetele seci, 
Visează carnea strugurilor verzi şi plini 

Şi arcul lunii albe ce creşte dintre pini 
Când fructe simt prin must tăişul stelei reci. 


Tropismele tresar spre-naltele tulpini 

Ce duc prin somn de cerbi subtirile poteci... 
Dumnezeu uitat — triunghi-nchis pe veci — 
Şi-a frânt în sanatoriu cununile de spini. 


Ghiocul mâinii simte mărgele de rubin 

Când despărțirea sună ca-n portelanuri pure... 
Curcubeu înalță-te vast peste slabele mâini! 
Fructul durerii, răscopt, schițează în aer: amin! 


Mâine, înalte, crescând peste pădure, 
Iubirile vor fumega ca nişte fântâni. 


(Caiet de Poezie / Revista Fundațiilor Regale, 
Bucureşti, mai 1946 p. 101) 

Febră finală 


Însemnări din Sanatoriu 


Un duh somnolent ca un flux de mătasă 
Lunecă prin mine ca-ntr-un înalt fiord. 
Moartea — paiatä bătrână — tremură la bord, 
Multiplicând prin ape palida-i grimasă. 


Flaute sparte-ncearcă-ntreitul acord 

Pentru crucifixul trist de pe masă... 

Extazul final simte lunecarea sticloasă 

Şi moartea deschide trapeze de gheaţă spre Nord. 


Ca un joc mărunt de pietre de onix, 
Ploaia încovoaie metafizice lumini 
Peste mâini de ivoriu prinse în formă de x. 


Duhul stingher — săgeată desprinsă din spini — 
Despică necuprinsul exod în spre Stix 


Ca un plâns prelungit spre calmele grădini. 


(Caiet de Poezie / Revista Fundațiilor Regale, 
Bucureşti, mai 1946 p. 102) 

gheorghe noveanu 


peste colb de stele 

Mărturisitorii: Gheorghe Noveanu 


În epocă, fiecare scriitor bucovinean a fost trăit 
într-un anume fel. Trăit, nu receptat, pentru că receptarea 
nu mai era posibilă în anii în care ostaşii roşii se apropiau 
deja de graniţele ţării pentru a reduce sufletele la tăcere. 
Cărturarii români se pregăteau de moarte, iar cântecul lor 
vibra, atunci, cu o profunzime care nu mai poate fi 
înţeleasă astăzi. Tocmai de asta, o carte de debut, precum 
„Laude“ a filosofului şi teologului Gheorghe Noveanu, 
are parte, atunci de o prezentare care nouă ni se poate 
părea de prisos. Dar cronicile, ca şi cărțile vremii, 
înseamnă identitatea generaţiilor, înseamnă împotrivire în 
calea unui destin umilitor, cum vom şi pricepe atunci 
când vom trece prin unul dintre ultimele texte publicate 
de Constantin Loghin. 


„Gheorghe Noveanu: „Laude“, Cernăuţi, 1943, 
Colecţia SSB. Domnul Gheorghe Noveanu este un abil 
mânuitor al cuvântului, adică un bun orator; tot domnia 
sa este şi un ager mânuitor al ideilor, fiind un filosof şi un 
teolog. 

Aceste preocupări intelectuale şi  înclinări 
temperamentale se pot identifica şi în manifestările 
dumisale poetice. Astfel se explică, pe de o parte, desele 
abstractiuni, iar, pe de alta, si mai desele interogatii 

retorice. E drept că poeţii modernişti spun „să prinzi 
retorica şi să-i rupi gâtul“, după cum tot ei susţin 
purificarea poeziei de orice ideologie. Dar noi preferăm o 
poezie frumoasă, aşa ca în poezia domnului Noveanu 
„M-am întors şi am zis“ (pe care regretăm că nu o putem 
cita în întregime), decât poezia purificată până într-atât 
de elementele retorico-ideologice încât textele devin 
numai nişte vorbe goale „ce din coadă au să sune“. 

Ceea ce este de remarcat în acest volum al 
domnului Noveanu este vigoarea tinerească, pe care o 
afirmă, de exemplu, în „Lauda tinereţii“: 


„Sunt tânăr! 

Simt cum înfloresc din mine florile de măr, 
Cum jinduiesc pe ramuri mugurii după lumină, 
Cum se înalță iedera vieţii către cer şi se anină 
De trunchiuri vechi, de lujeri noi, 

Trăiesc cu fiecare dintre voi, 

Sunt tânär!“, 


Această tinerească exuberantä, care uneori ajunge 
la unele accente senzuale, ca în „Sunt cel mai bun 
sculptor“, o găsim destul de rar în lirica românească, 
înclinată mai mult spre melancolie deprimantă. Ar fi de 
evitat, însă, unele excese de rime uşoare, ca în strofa: 


„Cu venin curat, turnat 

În trupul şi-n sângele meu, 
M-ai înviat şi m-ai învăţat 

Să fiu, să scriu 

Cu ochii tăi văzutele“ (p. 15). 


37 


Dupä cum ar fi de evitat si unele excese de 
asonante. Totuşi, găsim multe versuri pline de armonii 
neaşteptate: 


„Vântul n-are stat, suflă fără suflet... 
Aduce miresme, duce miasme. 

Ceru-i nouri şi fantasme, 

Apele: întinsuri, valuri, muget“ (p. 82). 


Iar alteori atât de plastice în simplitatea lor: 


„‘ Nalt se suie luna 
Peste colb de stele 

Şi mai “nalt rugarea 
Dorurilor mele“ (p. 84). 


Culminaţia o găsim în poezia „Cine-a numărat 
hioceii?* (p. 86 lină de oarecare melancolie, în 
7 
discordantä cu vitalitatea întregului volum: 


„Cine-a numărat ghioceii, 

Câţi au fost ieri, câți au rămas azi? 
Cine-o să ne-ntrebe de tine, prietene port, 
Dacă-o să te înalți sau o să cazi 

De prea multă lumină sau omenesc necaz 
Ca frații tăi, ghioceii?“. 


Trecând peste câteva restricțiuni, cartea de debut 
a domnului Gheorghe Noveanu este o promisiune 
frumoasă pentru un viitor pe care-l dorim, cât mai 
apropiat, într-o deplină perfecțiune“ (Aurel Vasiliu, 
Revista Bucovinei, nr. 8/1943, pp. 404-405). 

Frângurele 


Mare cât un gând în faşă, 

pașă 

Stă bondarul în colibă; 

crisalidă 

Floarea crinului îi ţine; 

rime 

Îşi soptesc două zambile 

Cu ocheade, parcă-s Eros cu Ahile. 


II 
N-ai să ştii că-i dimineaţă, 
gheaţă!, 
Dacă n-ai să smulgi din pietre; 
fete 
N-o să aibă-n casă 
masă, 
Cin” nu-ntinde la oricine 
vine, 


Să se roage de odihnă şi de pâine. 


! Floare ce creşte în prundiş, multicoloră şi care înfloreşte dimineaţa 


39 


HI 


Curcubeu peste imas, 
fluturaş 

Adoarme pe-o roză caldă, 
albă, 

Ce i-o dete mosul soare; 
şezătoare 

Urmată de masă mare 
din hambare 

Gândăceii tin în ierburi; 
treburi 

De gazde bucătărese 

Pe la mese 

Fac furnicile măiestre. 


IV 


Mustăcioara şi-o suceşte 
ungureşte 

Grierul când se deşteaptă; 
biată 

Calcă sutä într-o rână 
cârnă 

„Vaca domnului“ pe-o piatră; 
fată 

Rămasă de ani bătrână 

o albină, 

Caută de dimineaţă 

o dulceaţă 

Să-i treacă puţin de greață. 

Vv 


Totul tace pentr-o clipă; 


o aripă 
De hultan se năpusteşte, 
olteneste 
Şi dispare 
sus în zare — 
Şi mai ia-l de unde nu-i... 
Ce să spui? 

VI 
De-ar şti musca frantuzeste 
de pe deşte 
Nu şi-ar mai sorbi dulceata; 
ceața 


De-ar pricepe româneşte 
n-ar mai creşte 
Sus pe cer, când luna-i plină. 


VII 


Se sfädesc doi ciocârlani 
de doi ani 

De ce-i cucul numit cuc 
Că-i uituc? 

că-i haiduc? 

Sau că-i singur ca un cuc? 


VIII 

„Uite-aşa se pierde vremea, 
lenea 

E stăpână peste lume; 
nume, 

Nume n-am să dau la toţi 
ăşti iloți 

Ce-şi pierd vara în discuţii, 
burtii 

Ne-strângând nimica“ 

Zise maiestos furnica. 


IX 


Ca un gând ce serpuieste 
de pe creste 

Se coboară izvorasul 

si imaşul 

Râde de-atâta sclipire, 

în iubire. 

ÎI cuprinde lin în bratä 
şi-l räsfatä 

Legănându-l între maluri; 
valuri 

De năduf aprins aruncă 
peste luncă 

Soarele gonind pe ceruri, 


X 


leruri, 
îi cântă tântarii 

şi bondarii 

Zumzăind îi tin isonul, 
tonul 

L-a dat ciocârlia, 
simfonia 

O-ntregeste un broscoi 
ş-un räto1. 


De pe dealuri un cimpoi 
dă binete: 
„Ziua bună pe la noi!“. 


(Viaţa ilustrată, 
Nr. 7/1936, pp. 86, 7) 


43 


Dimineaţă 


Diamant de rouă fină 

se anină 

Pe un fir plăpând de iarbă — 
stă să cadă. 


Un gândac tinde-o mustață 
şi-o räsfatä 

Prin văzduh în mod simetric 
(pentru scopul barometric). 


Gânditoare, o ciupercă — 
mică, bercă, 

Tolănită stă-ntr-o rână — 
o cadână. 


Fată mare-n casă mică, 
o furnică 

Se trudeşte cu un munte 
de grăunte. 


Fulgeraş cu ochi ca sticla, 
rândunica 

Ciripeşte o bezea 

la o stea. 

Crainic ce-şi stie solia, 
ciocârlia 

A pornit spre moşul soare 
Cu-o rugare: 


Să dea raze mai senine 
ŞI în bine 

Să rodească tot cuprinsul 
de sub dânsul. 


Cât v-am spus povestea asta 
creasta 

dealului învie... 

Şi-un cocos descheie ceața: 
bună dimineaţa. 


(Viaţa ilustrată, 
Nr. 6/1936, p. 2) 

Nu mă huli 


Dlui profesor Tcaciuc-Albu 


Tinere, vino cu mine 

În ţara anilor mei, 

Să-i numărăm, aşa cum au trecut ei: 
Unul, doi, trei... 


Eu am fost, tu vei fi, 

Eu am fost tot ce tu vei fi: 
Legea eternă din mine, din tine 
Vine, trece, revine; 

Nu mă huli. 


Am trăit ca şi tine 

Aşa cum tu vei trăi ca mine; 

Eu am fost şi poate voi mai fi 
Tu vei fi şi poate vei reveni. 

Aici sau în viaţa de peste ruine... 


Tinere dragă, nu mă huli, 

Căci peste orice râcă de-a ta te voi iubi. 
Eu nu pot decât să iubesc, 

Pe tine, pe oricine 

Care creşte, care vine 

Ieri ca mine, azi ca tine. 

Tinere, vino cu mine... 
In ţara anilor mei 
Suni tei, ca şi-n ţara anilor tăi; 


Ai mei sunt în rod. ai tăi în flori 

Ai mei sunt huni, ai tăi fermecători. 
Ai mei sunt cu iz de pământ 

De unde au crescut, de unde sunt. 
Ai tăi au fost şi vor fi 

Ca ai mei, tinere dragă, 

Nu te supăra şi nu mă huli. 

Viaţa ne-a făcut frați 

Cu nevoi, cu bucurii de fârtaţi. 
Între mine şi tine nu-i nimeni, 
Întinde mâna ta, vei afla-o pe a mea. 


În anii mei vei fi tu, 

În anii tăi voi fi eu: 

Din veac în veac aşa va fi, 

Peste tine, peste mine, ecou 

Vor veni alţii şi peste toţi pământul 
Care a fost, care va fi. 

Dă-mi mâna, tinere dragă, 

Şi nu mu huli. 


(Revista Bucovinei, 
Nr. 3/ 1943, pp. 142, 143) 

Gânduri 


Dacă muma-n faşă 
Mă ţinea cu stânga, 
Nu purtam cămaşă 

Şi mâncam cu... brânca. 
De! Domnia-n sine 

E ca apa-n ciur: 

Când o chemi la tine 
Fuge primprejur 
Dac-am spart täblita 
Că-mi era prea dragă, 
Muma-mi luă alta 

Şi cu ea o vargă 


Bată-le Ulfila 

Buchii blestemate, 
Mai mult cu de-a sila 
Le citeam pe carte. 


Azi îs domn în lume, 
Domn pe frunză verde, 
Port în grai un nume 
Ce-n lume se pierde. 
Dacă vremea dusă 
Drum şi-ar face iară, 

Viata mea apusà 
I-aş da-o povară; 


Căci un făt al glie1 
Aş vrea iar să fiu, 
Să dau foc domniei 
Şi să n-o mai ştiu. 


(Viaţa ilustrată, 
Nr. 3/1936, p. 16) 

Cântec mic 


Are taica o peltică, 
mică, mică; 
Când se-ncearcă popuşor 
pică. 


Din pernite un cotlon 
îşi ridică, 
Să şi-l facă biberon, 
cică. 

Pe de rost o psaltichie 
glas o mie 
Cântă fata, 

când vrea tata 
ca să vie. 


Ştie scrie: pe-o copaie 
de tigaie, 
Face chipuri pântecoase 
de potaie. 


Când i-a fost să-i crească dinții, 
„câltii“ 
Toată ziua compunea la 
„scara mâţii“ 
Şi când face, de năduf, 

fata „buf“, 
Tata-i catä alinare: 
„tâta mare“. 


Fata tatii, fata tatii, 
bucurie fără vină; 
miez de grâu crescut lumină, 
puişor de soare mic, 
îngeraş cu glas peltic, 
sărbătoare de-nălţare; 


— Cum te cheamă, veselie 
Cu ochi blânzi de cer în zare? 
— 2? 
— Spune-i tatii, gâdilici, 
Unde-i Ina ? 
— Uite-o, ici? 


(Viaţa ilustrată, 
Nr. 12/1939, p. 11) 

Tablou 


Poleit cuprinsul 

Cu un strat de nea 
Doarme cu abisul 
Sträjuit de-o stea. 


Luna-şi ţese visuri 
De fata săracă, 
Apa de pe Crişuri 
Plânge în lăptoacă. 


Vântu-i preot mare 

Cu vestmânt de gheaţă, 
O cioară în zare 
Cântecu-i räsfatä. 


Crucea stă de pază 

La tăiş de drumuri, 
Doi hăitaşi fac strajă 
La cincizeci de fumuri. 


Basmele spun una: 
Că în vad de ape 
Gelu şi-a dus turma 
Ca să şi-o adape; 

Şi cum vrerea vrut-a 
Vodă ca să fie 
Ghioaga lui fäcut-a 
Sceptru de domnie. 


Au trecut apusuri 
Câte răsărituri, 

Şi-au depus pe scuturi 
Rugină de visuri. 


Doarme-n pace omul 
Doarme-n pace firea 
Peste toate Domnul 
Aşterne iubirea. 


(Viaţa ilustrată, 
Nr. 2/1936, p. 10) 

Doliu 


Cad fulgi plângând 
din ram 
în ram 
pe geam de gând alean ; 


Mint zări de păs 
cântând, 
mocnind, 
pe amintiri ce au rămas în van; 


Poveşti de prunci 
cu somn 
de domn, 
căldura-mi spune calm; 


Şi când privesc 
abis 
de vis 
pe zări e doliu chinezesc 
de nea. 


(Viaţa ilustrată, 
Nr. 2/1937, p. 13) 

Toamna 


Astă noapte, nu ştiu cine 
S-a jucat cu un tăciune 
Murdărind albastrul bolţii 
Cu nori negri de cărbune. 


Joacă, joacă — dar prostească! 
Cui i-o fi venit prin minte 

Cu o cridă să-nnegrească 
Strălucirea celor sfinte? 


Mohorâţi ca o poveste 
Cu balauri şi cu iele 
Pică stropii pe ferestre 
Lunecând pe cercevele. 


În grădină e tăcere, 

Plânge ploaia printre ramuri 

Soarele — un crai ce moare — 
Printre nouri sparge geamuri. 


Ca un mort închis în raclă 
Pare codrul veştejit, 
Tinerii se duc la clacă, 
Moşii umblă în petit. 

Într-un colt de ulicioarä 
Sfat aprins tin două babe, 
C-au văzut alaltăseară 


Un strigoi cu două coade. 


Peste ciutul de fântână 
Se apleacă plopu-n vânt 
Ciorile pe vârf s-adună 
Croncănind al lor cuvânt. 


Scârtie roata de moară 
Joacă apa pe lăptoc, 
Boabele pornesc ocară 
Şi făină iese-n loc. 


Prin ogradă numai vântul 
Cată să se înstărească, 


Prin hambare-şi drege cântul 


După moda boierească. 


(Viaţa ilustrată, 
Nr. 5/1936, p. 10) 

Toamnă 


Pe prispă stau bătrânii 
Şi-şi cântăresc văleatul: 
Tata cu grija pâinii 

Şi mama cu băiatul. 


De două zile vântul 
Struneşte prin bordeie 
Şi cum i-i aspru cântul 
Nu-s semne c-o să steie. 


S-au dus de mult cocorii 
La un sfințit de soare 
Şi-n urma lor copiii 

S-au strâns de pe răzoare. 


Nori grei ca apa mării 
Se-nnod peste întinsuri; 
Iar noaptea lumânării 
Mă spovedesc de visuri. 


De ieri nu-mi aflu locul 
Şi mă pripesc la masă; 
Mi s-a-mplinit sorocul 
Ca să pornesc de-acasă. 

Cusându-mi o nojitä 

O văd plângând pe mama: 
— De ce plângi, mäiculitä? 
la-aşa...că vine toamna... 


(Viaţa ilustrată, 
Nr. 10/1936, p. 15) 

Adio verii 


Păpuşo, fă-mi ghirlandă 
Din tămâioase micşunele 
Şi-mi pune mistica ofrandă 
În îngânări de păsărele. 


Vreau să trăiesc din plin căldură 
Soritei zeități din cer; 

Vreau mistic să împart din a mea liră 
Viaţă trandafirilor ce pier. 


Dă-mi, Doamne, împuternicire 
Să dezmortesc un roi de gâze 
Şi să trăiesc o veşnicie 

În alintäri târzii de brize. 


Sunt frați cu mine toți cosașii 
Ce cântă-n lanurile coapte 

Şi de-or pieri, îi iartă, Doamne, 
De zumzetul ce-l fac în noapte. 


Şi când o fi să-mi dau limanul, 

Mai strânge-i, Doamne, într-o seară 
Să-mi cânte, ca să-mi uit aleanul 

Şi ia-mă la un spart de vară. 


(Viaţa ilustrată, 
Nr. 12/1937, p. 8) 

Dor 


Arzi în mine ca în vatră, 
Mă usuci din rădăcină 
Şi-mi aduci pe „altădată” 
În a gândului lumină. 


Lasă-mă până diseară 

Şi ţi-oi spune o poveste, 
Când de dulce, când amară, 
Să adormi fără de veste... 


Cerceluş cu floarea mare 
Am să-ți prind în pălărie 
Li-o plăcintă numai miere 
Am să pun să-ți facă tie. 


Şi de-i sta cu binişorul 
Am să-nhăm un futuraş, 
Ca să-ţi poarte cäruciorul 
Când pleci singur poteraş. 


Dormi în pace şi-n tăcere 
Ca un pui de rândunică, 
C-apoi mâine te fac mire 
C-o mireasă sultănică. 

Pe gurita ta fierbinte 

O sä pic un bob de rouä, 

Ca să dormi cu somn cuminte 
Pân’ s-o face lună nouă. 


(Viaţa ilustrată, 
Nr. 12/1936, p. 14) 

Ploaie 


Smâlgălit de räzmeritä 
Se întindea lăicer 
Coperind cu o catrință 
Albăstrit un colt de cer. 


Şi sau pus să plângă îngeri — 
Cerceluşi de lăcrămioare, 
Pustiind cu veselie 
Albăstrele prin răzoare. 


Cântă hora bănăţeană 
Brotăceii printre ramuri, 
Nu le poţi afla măsură 
Nice de le-ai pune hamuri. 


Şi pâraie nărăvaşe 

Prind prihană să-şi aducă 
Şi îs iuți, gälägioase: 

Să le-neci într-o ulcică. 


Se alintă-n joc pândarii 
Cerului, de-atâta cânt, 
S-aciuiesc prin flori bondarii: 
Plouă viaţă pe pământ. 

Numai omul, hâdul vieții, 
Pângăreşte veselia, 

Face cruci, adastă norii: 
Mântuieşte, Doamne, glia. 


(Viaţa ilustrată, 
Nr. 8-9/1937, p. 7) 

Duminicală 


Sorb bob cu bob lumina dimineții 
Din cupe mici de trandafiri sălbateci, 
Şi-nmuguresc în mine zvonurile cetii 
Ce poartă-n ceruri funigei ostateci. 


Adorm la visul unui mugur ce învie 
De dorul vieţii plină de căldură, 
Şi-aidoma cu Cel din psaltichie 
Spre cele-nalte sufletul mă fură. 


Mi-i dragă viaţa pentru bucuria mată 
Ce-ţi dă nectarul liniştii de veci 

Şi plâng la gândul c-o să cadă 
Frunzişu-n toamnă pe poteci. 


Cerescul pat al cerului albastru mă îmbie 
În fiecare clipă către el 

Şi as pleca, cu multă bucurie, 

De-aş şti că-n glie ctitorit-am pentru el. 


(Viaţa ilustrată, 
Nr. 2/1938, p. 7) 

REFERINTE CRITICE: 
Traian Chelariu: 


Gheorghe Noveanu — Laude 


DI Gheorghe Noveanu a debutat în „Bucovina 
Literară” din Cernăuţi. Cu eseuri filo-sofice şi, mai apoi, 
cu versuri. în Laude, volumul de poeme pe care ni-l 
trimite, sunt anunţate ca urmând să apară nu mai puţin de 
cinci volume: Începuturile filosofiei româneşti, Ziua a 
opta, Lauda veşniciei, Cântarea cântărilor şi Miniaturi 
pentru Doru. 


Laudele au apărut în „Colecţia Societăţii 
Scriitorilor Bucovineni” şi se prezintă excepţional din 
punctul de vedere tehnic, fiind volum aproape luxos. E 
însă volumul de debut al dlui Gheorghe Noveanu şi 
cuprinde douăzeci şi una de poeme, de inspirație walt- 
witheman-iană sau lawrence-ană. Nu afirmăm cu acestea 
că dl Noveanu a pornit de la aceste surse. Ne-am enunțat 
părerea numai pentru a-i caracteriza poemele. Ele nu 
aduc, totuşi, nimic revoluţionar. Nici ca formă, nici ca 
fond. lată o mostră: 


„Vino la mine şi vezi cum am sculptat, cum 
sculptez. / Căci eu am cea mai bună daltă: viaţa mea cu 
care sap şi stăpânesc / Trufia pântecului tău / Drept, 
nevinovat, tineresc. / Până când va învia / Cu-adevărat: 
statuia ta, statuia mea”. 

Emotia estetică urmărită de dl Noveanu îl priveşte 
personal. Emoţia estetică realizată cade însă sub 
jurisdicţia cititorului, care are dreptul şi trebuie să se 
pronunţe. Cu atât mai mult cu cât se găseşte în fata 
am ruga pe dl Noveanu să-şi sculpteze mai cu râvnă 
versurile şi să-şi publice poemele numai după ce, după a 
zecea-douăzecea redactare, le va fi păstrat în sertar timp 
de şapte ani. Horaţiu avea dreptate. 


(Universul Literar, 
Nr. 21/1943, p. 3) 

leon sandru humoreanu 


stăpânii pământului scutură zari 


67 


Mărturisitorii: 
Leon Şandru Humoreanu 


Leon Şandru, învăţător din Gura Humorului, după 
cum o sugerează şi adaosul la nume, dar şi tematica 
poemelor sale, a publicat, în 1943, la Cernăuţi, placheta 
„În umbra anilor”. Cu o lirică evocatoare (chiar si „norii 
cu umbre fugare / Sărută tärâna pe frunte”) şi de un 
traditionalism temperat („Trecutul din bulgăre l-am 
ascultat / Şi stelele serii m-au prins pe cărări. / Stăpânii 
pământului scutură zări / Din vremuri bătrâne pe drumul 
uitat”), Leon Şandru Humoreanu simte „veacurile lângă 
trupul” său şi îşi mărturiseşte cu cumintenie, cu mult prea 
multă cumintenie, trăirile. Enciclopediile, dicționarele şi 
antologiile bucovinene nu-l menţionează şi îi omit chiar 
şi cartea cernäuteanä, cea prin care „rămân doar în 
cântecul serii / Truditii mei paşi, obosiţi”. 

Am ascultat... 


La marginea-ngustă a unui ogor 

O mână de iarbă sub tâmplă mi-am pus. 
Pe-aicea stăpânii tärânii şi-au dus 
Urmaşii averii din drum în răzor. 


Şi anii topiti în viaţă de mult 

Se-ntreabă patetic în bulgăr curat: 

Pe câţi am hrănit noi din plug, din arat 
Prin veacuri de-a rândul în cântec de cult? 


Trecutul din bulgăre l-am ascultat 
Şi stelele serii m-au prins pe cărări. 
Stäpânii pământului scutură zări 
Din vremuri bătrâne pe drumul uitat. 


(Revista Bucovinei, 
nr. 4/1943, p. 184) 

La Voronet 


Prin luminişuri de brädet înalt 

Simt veacurile lângă trupul meu 
Precum un cruciat pe Dumnezeu 
Când şi-a crestat simbolul în bazalt. 


La rădăcina anilor ascult 

Culcat o clipä-n cetină de brad 

Cum cântă heruvimii peste vad, 

La deal de mănăstire un imn de demult. 


În leagănul frunzelor tresar, 
Cenuşa spadelor îmi stă sub cap. 
De taina ceasului nu pot să scap. 
Îngenunchez cu faţa la altar. 


Fiorii liniştii de la izvor 
Strâng sufletul în crustă de oţel. 


Nu-ncepe toată rugăciunea-n el. 
Trecutul stă-ntr-o carte în pridvor. 


(Revista Bucovinei, 
nr. 8/1943, p. 402) 

Evocare tristă 


Pe pajistea verilor, anii 

Se sting în amurguri de lună; 
Pe masa pământului sună 
Şi-şi număr avarii toţi banii. 


Când norii cu umbre fugare 
Sărută tärâna pe frunte 
Tristeţea alunecă punte 
Să-şi curme durerea în zare. 


Prin iarba-nfloritä, orbitii 
Se-ndeamnă la praznicul verii; 
Rămân doar în cântecul serii 
Trudiţii mei paşi, obosiţii. 
(Revista Bucovinei, 
nr. 2/1944, p. 91) 


71 


Seara în munţi 


Coboară ţapinarii în amurg 

Spre case scunde cu pădurea-n prag. 
Prin văgăună cântecele curg 

Se scurg apoi prin rariştea de fag. 


În urma lor stau stivele de brad 
Ca gândul împăcat la masa verii, 
De nu ştiu unde negurile cad 
Perdea peste-nceputurile serii. 


Curând şi noaptea se strecoară-n sat 
Cu sunetul tălăngilor din deal. 

Să-şi ducă pasul viu şi tremurat 
Rămân doar apele din mal în mal. 


Ca un stăpân pe plai bucovinean 
Rarăul se ridică înspre cer. 
Moldova-i cântă vremea an cu an 
Şi noaptea tot mai cade în mister 


Când focurile stânelor se stâng 

Un baci bătrân mai suflă în tăciune 
Şi la lumina lunii peste crâng 
Îngână pentru ani o rugăciune. 


(Revista Bucovinei, 
nr. 1-2/1945, p. 38) 

Salbă de zăpadă 


Dimineaţă, coală albă, 
Peste tine, albă salbă, 
Ce morar a măcinat 
Praful fin, imaculat? 


Liniştea, când o cuprinde, 
Cui i-arată semne blânde 
Mâna albă-a unui ram 
Aplecată peste geam? 


Tace-n mine gândul rece: 
Şi-ntr-o sanie să plece, 
Cu alai de clopoței, 
Cântec pentru anii mei. 


(Revista Bucovinei, 
nr. 1/1944, p. 35) 

REFERINTE CRITICE: 
Constantin Loghin: 


Leon Şandru — În umbra anilor 


Leon Şandru, În umbra anilor | oameni şi plaiuri 
bucovinene. Colecţia Gruparea de Nord, tipografia 
„Mitropolit Silvestru”, Cernăuţi 1943. 

Numele domnului Leon Şandru, sub pseudonimul 
Humoreanu, l-am mai întâlnit — foarte rar — în revistele 
bucovinene. Acum domnia sa şi-a înmănuncheat, într-un 
volum de 144 pagini, debutul literar. 


După cum ne spune subtitlul, cartea ne vorbeşte 
despre „oameni şi plaiuri” dintr-o anume parte a Buco- 
vinei, de pe valea Moldovei, din comuna Capu Câmpului. 


Sunt aceiaşi ţărani bucovineni, pe care îi cunoas- 
tem şi din scrisul altora: oameni mâncaţi de nevoi şi griji, 
care înfruntă cu dârzenie asprul destin. 


Dacă satul şi oamenii lui, din prima bucată, „Con- 
vertirea lui Ioachim”, ni se par idealizati, nuvela urmă- 
rind un scop pur didactic, tipurile din celelalte bucăţi se 
arată naturale, luate aievea din lumea satului bucovinean. 


In nuvela de proporţii mai mari, „Bahnenii”, ni se 
perindă pe dinaintea ochilor viaţa plină de zbucium şi 

necazuri a unui cătun de câteva case. Oameni săraci si 
chinuiti, Bahnenii vor să trăiască şi nu pot trăi decât 
furând lemn din pădurea Obştii şi vânzându-l la Suceava. 
De aici, o scrie de neplăceri şi necazuri pentru traiul lor. 
Dar ei nu descurajează. 


Şi autorul ni-i prezintă pe aceşti Bahnei în bărbaţii 
lor aspri şi dârji, în femeile lor bărbătoase, cu obiceiurile 
lor primitive, neschimbate de când e lumea. 


Totul e simplu, natural: nici o complicatie în eve- 
nimente, nici o aprofundare în caractere, nici o înfloritură 
în stil. Limba păstrează ceva din simplitatea şi farmecul 
celei ţărăneşti. 


Leon Şandru este încă un scriilor care ne eterni- 
zează un colţ din Bucovina noastră. 


(Revista Bucovinei, 
Nr. 12/1943, p. 624) 

george todoran 


cu sânge de poet 

Mărturisitorii: George Todoran 


Ultima veste pe care o avem despre acest mare 
poet bucovinean („Povestea asta banală pe unii-i 
sfinteste. / Îngenunchează, frate — vin din rugăciune, / 
Fiecare vers, inima mea, cu sânge-l hrăneşte”), George 
Todoran, este cea referitoare la adresa din refugiul 
bănăţean (Timişoara, str. Regina Maria 15). „Vagabond 
la poarta din oraşul de hârtie”, conştient că doar 
„cuvântul îţi ciopleşte troiță, / Frate şi duhovnic în tristeţi 
si evlavii, / Şi sträjuie-n preajmă-i poema domnitä”, 
George Todoran spune ceea ce „spune-se-ntr-o carte, / Că 
si poeţii câteodată ştiu ce-aduce anul”, iar poemele sale, 
când psalmice, când zvâcnete de lumină jucăuşă, 
adeveresc un poet smuls din moştenirea care 1 se cuvine 
viitorimii. Nu nouă, celor care, direct sau indirect, l-am 
condamnat la tăcere „călcând pe plaiuri galbene de gând, 
/ Cu mortii-n şi în giulgiuri cenușii”, ci viitorimii, pentru 
că „au apele destinul lor crestat în an”, care garantează că 
opera lui George Todoran, aşa împuţinată cum este, „va 
răsări cândva-ntr-o carte de lumină / Ca steaua slovei, 
rană tăvălită-n mare”. 

Spovedanie 


Povestea asta banală pe unii-i sfinteste. 
Ingenunchează, frate — vin din rugăciune, 
Fiecare vers, inima mea, cu sânge-l hrăneşte. 


De dimineaţă, soră — rimă zdrenţuită, 
Pluguri de argint îţi ară fruntea 
Cu graiul sfinţilor în strofa hulită. 


Cresc furtunile flămânde la amiază, 
Cântec tânăr — aur peste veac, 
Prietenia verbelor aici te aşează. 


Sub seară, cuvântul îţi ciopleşte troiță, 
Frate şi duhovnic în tristeti şi evlavii, 


Şi străjuie-n preajmă-i poema domnità. 


(Revista Bucovinei, 
nr. 2/1944, p. 91) 

Apele 


Elogiul fruntii tale vis rănit de brume 
Numărând în taină trişti luceferi tineri, 
Peste ape, cu poeţii se adună-n sume. 


Ci drumul printre oameni beat de zare 
Va răsări cândva-ntr-o carte de lumină 
Ca steaua slovei, rană tăvălită-n mare. 


Apusul când petalele şi-o strânge, 
Călugăriţe albe împrejurul crucii 
Veni-vor să sărute pana care-a ştiut plânge. 


Au apele destinul lor crestat în an 
Şi fiecare lacrimă e un arcuş pe melodie, 


De-aceea, suflete, adesea găzduieşti lângă ocean? 


(Revista Bucovinei, 
nr. 6/1944, p. 216) 

Noiembrie 


Pe străzi şi-n suflet curg melancolii 
Călcând pe plaiuri galbene de gând, 
Cu morţii-n şi în giulgiuri cenușii. 


Noiembrie cu sânge de poet coboară iară 
In glasuri de ţigănci firave, blonde, 
Treci înainte, ho, nu vezi că plouă ceară? 


Oameni, plante, cine cere-ngenuncheri, cuvinte, 
Noiembrie, Noiembrie, Noiembrie, fie 
Spre steaua nordului — povestea înainte. 


Tu, vagabond la poarta din oraşul de hârtie, 
Ascultă, ascultă sfârşitul din toamne cum latră 


Mâna mică, mâna tremurândă, mâna care scrie. 


(Revista Bucovinei, 
nr. 1-2/1945, p. 27) 

Decembrie 


Au nins pe file-n noaptea ceea mult albastru anii 
Cântau cocoşii-n taină mare fără seamă, 
In timp ce visul visurilor îl vesteau ciobanii. 


Şi decuseară tremura-n colinzi şi în săgeți 
Tăcerea, cuvântul, minunea pe care 
O păzeau oştenii la răspântii în pieţi. 


Şi cald tristetile iernii au nins bând cer 
Cer albastru din îmbelşugata lună, 
Cu îngeri multi, şi vişini înfloriti de ger. 


A poposit o clipă apoi, cu lacrimile — mărgele 
Maria, sărutând pe rând veşnicia din prunci 


Şi sângele ce înflorea lumină-n stele. 


(Revista Bucovinei, 
nr. 1-2/1945, p. 28) 

Ianuarie 


Tic-Tac! Pe mine mă ai singur domn si cruce, 
Indreaptă-ți pasul vechi, străine, pe drumul 
Spre care-acum șoimii limpezimilor te-or duce. 


Opreste, slugă, steaua masterä, vicleană, 
Lumina intră-n leat pe căi de culmi, 
O ia pieptis spre zarea transilvană. 


Şi vezi tu, măre, spune-se-ntr-o carte, 
Că şi poeţii câteodată ştiu ce-aduce anul 
Când cu dreapta inimoasă, visu-mparte. 


Tic-Tac! Tictacul timpului loveşte ceasul 
Spre crucea gândului zgribulită în zare, 


Ascultă, ascultă-n genunchi ce tace plaivasul! 


(Revista Bucovinei, 
nr. 1-2/1945, p. 28) 

Fratelui vers 


Mă simt o apă ruptă din trupul tău de vânătări 
Scânteie din seninu-ti de clestar 

Când trec străfulgerat îndepărtări 

Cu zâmbetu-ti simbrie pentru har. 


Dau pinteni peste holdele de stele 

Tot răsfirând pe drum un pumn de soare, 
Ți-aştern covor din gânduri de mărgele, 
Cu vreme de senin la cingătoare. 


Iar când un scut de ani cu taină grea 
Mă va sili cu el să mă-mplinesc, 
Mă-ngroapă, frate de nădejdi, în ţara ta 
Sub brazdă de pământ ardelenesc. 


(Buna Vestire, 
No. 82/1937, p. 2) 

Împlinire 


Eu şi anii mei sporim cântând lumina, 
Peste semnele timpului — continente 
Şi-n visul altor zări ne e tulpina. 


Când plouă ne-mpärtim bucate 
Pentru lanurile cerului din slovă 
Chemare de incandescentă voluptate. 


Din nalt serafic sensuri nouă ies 
In timp ce rădăcinile ne strigă înapoi, 
Iar apele ne strâng durut cules. 


Şi-n drum spre depărtări veşnic fecioare 
Ne-ntreabă-o sete aspră de-mplinire, 


Inimă, acesta-i graiul tău de soare? 


(Bucovina Literară, 
Nr. 82/1943, p. 5) 

Har 


A slovei serafică hrană 
Stă zălogită-n ceasuri verzi 
Ce cântă destinul din rană. 


Pândind la cotituri nemurirea 
Ca o sfidare a lutului nătâng 
Verbinele-şi adulmecă menirea 


Şi peste linişti de mistere grele 
Pe crengi fără ani pământeni 
Se pârguiesc rodii în stele. 


Nu te mişca pe cruce, mână, 
Fâlfâie prin aer graiul nou 
Lumină, lumină, lumină”... 


(Revista Bucovinei, 
Nr. 12/1942, p. 455) 

Plopul 


Aici sub geana inimii mereu fierbinte 
Am poposit cu ceru-ntreg viaţă zdrentuitä, 
E tocmai timpul numai bine de adus aminte. 


Aud, în glasul tău vorbeşte frunza mea 
Şi pleoapa-mi stă-n văzduhul tău — suspin 
Aceloraşi tristeţi, răspunde — aceeaşi stea. 


Pe ramuri tremurânde la răscruce, 
Iţi port credinţa — roadă de lumină 
Cu blestemul ce arde candela sub cruce. 


In singurătatea ta înaltă — cântec mut, 
Primeşte-mă cu toate — ale tainei dureri, 


Şi spune zărilor că nu m-ai cunoscut. 


(Revista Bucovinei, 
Nr. 9-19/1944, p. 330) 

Steaua darurilor 


Ce palid îmi apare astăzi chipul tău 
Pe bolta visurilor mele. 

Risipitä printre holdele de stele, 

Ce palid îmi apare astăzi chipul tău. 


Se stinge ziua-n cântec suspinând 
Cântarea sufletului meu ciudat 

De mici de-o vrăjitoare descântat, 
Se stinge ziua-n cântec suspinând. 


La noapte poate între poporul meu de oale 
Visându-te mai caldă şi mai visătoare, 
Voi adormi pe drumuri de-aşteptare, 

La noapte poate-ntre poporul meu de oale. 


Alunecând apoi pe marea grea de linişti 
Un porumbel va scrie-n fâlfâiri de infinit 
Zborul ultimului dram de sânge ostenit 
Alunecând apoi pe marea grea de linişti. 


(Universul Literar, 
Nr. 49/1940, p. 2) 

Bucovineană 


Stă gândul lângă seară adunat 
Cu ferestrele deschise peste ape, 
Lumini ţinând sub cerul înnorat. 


Dureros în noapte bate, bate 
Vântul de refugiu greu în geam 
Vise — frunze-n primăvară scuturate. 


Şi pe drumuri cu privirea stană 
Vine-n cântec ţara fagilor vecină 
Cu tristetile şi lacrima-ardeleană. 


Frunzulitä verde, verde şi uscată, 
Stă gândul iară lângă seară adunat 


Cu poeţi bucovineni în prietenie roată. 


(Revista Bucovinei, 
Nr. 7/1944, p. 235) 

